Na temelju članka 18. stavak 3. Zakona o koncesiji („Narodne novine“ broj 69/17) i članka 32a., točke 2. Statuta Općine Negoslavci („Službeni vjesnik“ VSŽ br. 12/18) Općinski načelnik Općine Negoslavci dana 09.07.2018 god. donosi

**ANALIZU DAVANJA KONCESIJE**

**za obavljanje javne usluge prik upljanja, odvoza i zbrinjavanja komunalnog otpada**

**s područja Općine Negoslavci**

**1.Opis predmeta koncesije:**

Predmet koncesije je obavljanje javne usluge prikupljanja, odvoza i zbrinjavanja komunalnog otpada s područja Općine Negoslavci.

**2. Svrha i cilj koncesije:**

Svrha koncesije je osigurati redovito i kvalitetno obavljanje javne usluge prikupljanja, odvoza i zbrinjavanja komunalnog otpada s područja Općine Negoslavci.

**3. Propisi koji se primjenjuju na davanje koncesije:**

Koncesija se dodjeljuje temeljem odredbi Zakona o koncesijama („Narodne novine“ broj 69/17), Zakona o komunalnom gospodarstvu („Narodne novine“ broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) i Zakona o održivom gospodarenju otpadom („Narodne novine“ broj 94/13 i 73/17), Plana gospodarenja otpadom na području Općine Negoslavci, te Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na područjun Općine Negoslavci

**4. Tehnička analiza opravdanosti davanja koncesije:**

Opis djelatnosti koja se daje u koncesiju te pružanje usluge koja je predmet koncesije.

Odredbama Zakona o održivom gospodarenju otpadom uređeno je da su jedinice lokalne samouprave dužne na svome području osigurati uvjete i provedbu propisanih mjera gospodarenja otpadom. Člankom 28. Zakona o održivom gospodarenju otpadom definirano je da je jedinica lokalne samouprave dužna na svome području osigurati:

**1. javnu uslugu prikupljanja miješanog komunalnog otpada, i biorazgradivog komunalnog otpada,**

**2. odvojeno prikupljanje otpadnog papira, metala, stakla, plastike i tekstila te krupnog (glomaznog) komunalnog otpada,**

**3. sprječavanje odbacivanja otpada na način suprotan ovom Zakonu te uklanjanje tako odbačenog otpada,**

**4. provedbu Plana,**

**5. donošenje i provedbu plana gospodarenja otpadom jedinice lokalne samouprave, odnosno Grada Zagreba,**

**6. provođenje izobrazno-informativne aktivnosti na svom području i**

**7. mogućnost provedbe akcija prikupljanja otpada.**

Više jedinica lokalne samouprave mogu sporazumno osigurati zajedničko ispunjenje jedne ili više obveza iz stavka 1. ovoga članka. Jedinica lokalne samouprave dužna je sudjelovati u sustavima sakupljanja posebnih kategorija otpada sukladno propisu kojim se uređuje gospodarenje posebnom kategorijom otpada. Jedinica lokalne samouprave dužna je osigurati provedbu obveze iz stavka 1. ovoga članka na kvalitetan, postojan i ekonomski učinkovit način u skladu s načelima održivog razvoja, zaštite okoliša i gospodarenja otpadom osiguravajući pri tom javnost rada.

**5. Financijska i ekonomska opravdanost davanja koncesije:**

Analiza troškova i koristi koncesije u odnosu na proračun Davatelja koncesije.

Davatelj koncesije ima minimalne troškove vezane za davanje koncesije za obavljanje javne usluge prikupljanja, odvoza i zbrinjavanja miješanog komunalnog otpada s područja Općine Negoslavci gledajući u odnosu na financijsku korist od iste koncesije. Rashodi su administrativno-tehničke prirode i prvenstveno se odnose na iznos cijene objave Obavijesti o davanju koncesije putem elektroničkog oglasnika javne nabave i provedbe cjelokupnog postupka.

Naknada za koncesiju prihod je Proračuna Općine Negoslavci. Navedeni prihod koristi se u skladu s planiranim i tekućim potrebama odnosno izdacima proračuna općine a prvenstveno za izvršenje Programa gradnje objekata i uređaja komunalne infrastrukture odnosno Programa održavanja komunalne infrastrukture za djelatnosti iz članka 22. stavka 1. Zakona o komunalnom gospodarstvu.

**6. Pravna analiza opravdanosti davanja koncesije:**

Sukladno Planu davanja koncesija za 2018 god. te iz objektivnih razloga isteka prethodno sklopljenog Ugovora o privremenom obavljanju usluge komunalne djelatnosti skupljanja, odvoza i odlaganja komunalnog otpada na području Općine Negosavci (Klasa: 363-02/15-01/01. Ur. broj: 2196/06-02-15, od dana 02.03.2015. godine) Općina Negoslavci dužna je otpočeti i provesti postupak za davanje koncesije za obavljanje javne usluge prikupljanja, odvoza i zbrinjavanja miješanog komunalnog otpada sa područja Općine Negoslavci.

Koncesija se daje na rok od pet (5) godina.

**7. Procijenjena vrijednost koncesije:**

Člankom 20. Zakona o koncesijama određeno je da davatelj koncesije procjenjuje vrijednost koncesije kao ukupnu vrijednost predmeta koncesije, izraženu u kunama bez poreza na dodanu vrijednost, uključujući sve predvidive izmjene ugovora o koncesiji i maksimalnu vrijednost izmjena. Procijenjena vrijednost koncesije izračunava se kao procijenjeni ukupni prihod, bez poreza na dodanu vrijednost, koji će koncesionar postupajući s pažnjom dobrog gospodarstvenika ostvariti temeljem Ugovora o koncesiji za vrijeme trajanja koncesije.

Općina Negoslavci temeljila je izračun procijenjene vrijednosti gore navedene koncesije na temelju prihoda izvršitelja usluge ostvarenih u petogodišnjem razdoblju (od 2012. do 2017. godine) temeljem Ugovora o obavljanju komunalne djelatnosti za sakupljanje, odvoz i odlaganje komunalnog otpada sklopljenog između izvršitelja usluge i Općine Negoslavci.

U navedenom razdoblju izvršitelj je predmetnu uslugu na području Općine Negoslavci obavljao za 300 kućanstava i ostavrio neto prihod u iznosu od 630.000,00 kuna. Uzevši u obzir eventualna poskupljenja javne usluge prikupljanja, odvoza i zbrinjavanja miješanog komunalnog otpada za krajnje korisnike s obzirom na povećanje troškova u odnosu na propisane zakonske obveze koncesionara i promjene u sustavu gospodarenja otpadom u skladu sa Zakonu o održivom gospodarenju otpadom Općina Negoslavci procijenila je vrijednost predmetne koncesije za petogodišnje razdoblje u iznosu od 900.000,00 kuna.

Planirani prihod od obavljanja koncesije za općinski proračun u nastupajućem razdoblju uz naknadu za obavljanje koncesije u visini 3% ostvarenog prihoda, za petogodišnje razdoblje je 27.000,00 kuna.

Navedeni prihod je prihod proračuna Općine Negoslavci te će se koristiti za financiranje Programa gradnje objekata i uređaja komunalne infrastrukture te Programa održavanja komunalne infrastrukture za djelatnosti iz članka 22. stavka 1. Zakona o komunalnom gospodarstvu za svaku godinu trajanja koncesije.

**Klasa:** 363-02/18-01/01

**Ur. broj:** 2196/06-01-18-03

**Negoslavci,** 09.07.2018 god**. OPĆINSKI NAČELNIK:**

 Dušan Jeckov